จำได้ว่าตอนไปสิงค์โปรครั้งแรก ร้านนี้อยู่ในลิสที่ห้ามพลาด ก็เลยได้ลอง ร้านมีมากกว่า 40 สาขาในสิงค์โปร และ มากกว่า 40 สาขาใน ตปท ซึ่งเค้าทำ kaya (คล้ายๆสังขยาบ้านเรา แต่หวานกว่ามากๆ ) มาแล้วกว่า 70 ปี มีบรรจุขวดขายด้วยในราคา 219 บาท

Signature Dish คือ Kaya butter toast / Kaya french toast จะเป็นเซ็ตขนมปังกรอบ 2แผ่นประกบคู่ด้านในทาด้วย kaya ตรงกลางเป็นเนยแผ่น ทานคู่กับในเซ็ตเป็นไข่ลวก และชา/กาแฟร้อน ราคา set ละ 140 บาท

ใครไม่ชอบขนมปังกรอบก็มีขนมปังนึ่งให้เลือกนะคะ

ครั้งนี้ที่ผึ้งมิ้มลองเป็นเมนูใหม่ 
Ham cheese toast »» เป็นขนมปังประกบคู่ ข้างในสอดไส้แฮมและชีสทั้งหมด3คู่ ชุปไข่ทอดมา กินร้อนๆเหนียวนุ่มอร่อยกำลังดี ด้านบนโรยไอซิ่งมาด้วยก็เลยมีรสหวาน ส่วน kaya ที่ให้จิ้ม หวานมากกก ถึงมากที่สุด ถ้วยนิดเดียว ทำเอาหวานจุกได้เลย ราคา 80 บาท

ชาเขียวปั่น »» ได้รสชาติชาหอมกำลังดี Top วิปครีม จืดๆ มันๆ แต่น้ำแข็งเยอะไปนิดนึง แก้วเล็กราคา 105 บาท แก้วใหญ่ราคา 120 บาท

การบริการวันเสาร์ คนเต็มเกือบตลอดเวลา โต๊ะนั่งสาขานี้มีประมาณไม่เกิน 10 โต๊ะ รอแค่ 10 นาทีก็พร้อมเสิร์ฟ

การเดินทางสาขานี้มีทางเชื่อมจากรถไฟฟ้า เดินเข้าห้างก็เจอร้านเลยทันที สะดวกมาก

ต้องบอกว่าร้านนี้เค้ามีสูตรและรสชาติเฉพาะตัว อาจไม่ได้เป็นขนมที่ทุกคนคุ้นเคยในรสชาติมากนัก แต่หากใครชอบและเคยติดใจจากการไปเที่ยวสิงค์โปรมาละก้อ เป็นโชคดีมากมายที่หาทานได้ในเมืองไทยค่ะ
